1.3.1+Lyd,+bilde+og+tekst+del+1

=1.3.1 Lyd, bilde og tekst del 1=

Et sentralt element i kunnskapsløftet er emnet lyd, bilde og tekst. Ofte med samlebetegnelsen sammensatte tekster. Dette er et utvidet tekstbegrep, der 2 eller flere elementer kombineres. Ei vanlig avis kan sees på som en sammensatt tekst siden den inneholder både tekst og bilder. Ei nettavis er ytterligere sammensatt. Der finner vi i tillegg til tekst og bilder, hyperkoblinger, animasjoner, videoer m.m.. Dette stiller økte kompetansekrav til leseren med tanke på avkoding.
 * Pedagogisk bruk**

Sammensatte tekster kan knyttes direkte i fagene, men egner seg også svært godt i tverrfaglig arbeid. Arbeid med sammensatte tekster bygger også godt opp under de 5 grunnleggende ferdighetene.

Det finnes flere digitale verktøy der man kan kombinere lyd, bilder og tekst. I forhold til pedagogisk bruk er det svært mange muligheter. I fagene Natur, samfunn og miljø kan man f.eks. vise/gjenskape en historisk begivenhet ved hjelp av programmet. En annen vinkling kan være instruksjon og dokumentasjon som viser hvordan man går fram i et naturfagforsøk. Bilder kan hentes fra nettet, eller man kan selv fotografere. Man skal være varsom med å hente bilder på nettet, og i mange sammenhenger er det "tryggest" å ta bildene selv. Da slipper man å bruke mye tid på innhenting av tillatelser samt krediteringer.

Eventyr er en spennende sjanger i norskfaget. På nettet er det utallige trollbilder, og man kan trekke inn kjente kunstnere som f.eks. Theodor Kittelsen. Vi vil igjen minne om varsomhet i forhold til bruk av bilder fra nettet, men bruk av f.eks. kunstbilder fra nettet som ikke skal videredistribueres i større skala og på nett og brukes i læringsøyemed, gir litt større handlingsrom.

Utfordringen med eventyrsjangeren blir å sette sammen en historie med bilder og tekst samt "eventyrisk" musikk. Det er også fullt mulig at elevene selv lager tegninger/tegneserie der tegningene digitaliseres og brukes i photostory.

Som tidligere nevnt; Jo eldre elevene blir, jo mer ansvar for produsjonen kan de ta. Hva med å gjennomføre et prosjektarbeid med reklame som tema der elevene har stort ansvar? Her blir lærerrollen mest som tilrettelegger, oppdragsgiver og veileder. Det er jo spennende!

En liten presentasjon av gangtunnellen under Themsen i London media type="youtube" key="ww_QBRCWkgY" height="344" width="425"

- Photostory - Movie Maker
 * Aktuelle program/verktøy**

Last ned Photostory: @http://download.cnet.com/Photo-Story-3-for-Windows/3000-12511_4-10339154.html Photostory - skritt for skritt [] Last ned Movie Maker; @http://norwegian.toggle.com/lv/group/view/kl36230/Windows_Movie_Maker.htm
 * Brukerveiledninger/manualer/program m.m.**